CELEX: 31987R0315
Language: el
Date: 1987-01-30 00:00:00
Title: Κανονισμός (ΕΟΚ) αριθ. 315/87 της Επιτροπής της 30ής Ιανουαρίου 1987 περί καθορισμού των ειδικών συντελεστών μετατροπής σε εθνικό νόμισμα των τιμών αναγωγής «ελεύθερο στα σύνορα» των εισαγομένων vins de liqueur

Avis juridique important

|

31987R0315

Κανονισμός (ΕΟΚ) αριθ. 315/87 της Επιτροπής της 30ής Ιανουαρίου 1987 περί καθορισμού των ειδικών συντελεστών μετατροπής σε εθνικό νόμισμα των τιμών αναγωγής «ελεύθερο στα σύνορα» των εισαγομένων vins de liqueur  

Επίσημη Εφημερίδα αριθ. L 030 της 31/01/1987 σ. 0067 - 0068

***** ΚΑΝΟΝΙΣΜΟΣ (ΕΟΚ) αριθ. 315/87 ΤΗΣ ΕΠΙΤΡΟΠΗΣ  της 30ής Ιανουαρίου 1987  περί καθορισμού των ειδικών συντελεστών μετατροπής σε εθνικό νόμισμα των τιμών αναγωγής «ελεύθερο στα σύνορα» των εισαγομένων vins de liqueur  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3455/86 (2),  τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τους συντελεστές μετατροπής που πρέπει να εφαρμοστούν στα πλαίσια της κοινής γεωργικής πολιτικής (3), και ιδίως το άρθρο 2,  τον κανονισμό (ΕΟΚ) αριθ. 1393/76 της Επιτροπής της 17ης Ιουνίου 1976 περί καθορισμού των λεπτομερειών εφαρμογής σχετικά με την εισαγωγή προϊόντων που υπάγονται στον αμπελοοινικό τομέα, καταγομένων από ορισμένες τρίτες χώρες (4), όπως τροποποιήθηκε τελευταία από τον κανονισμό (ΕΟΚ) αριθ. 2135/84 (5), και ιδίως το άρθρο 1α παράγραφος 4,  τη γνώμη της Νομισματιής Επιτροπής,  Εκτιμώντας:  ότι, σύμφωνα με το άρθρο 1α του κανονισμού (ΕΟΚ) αριθ. 1393/76, χρησιμοποιούνται ειδικοί συντελεστές για τη μετατροπή σε εθνικό νόμισμα των τιμών αναγωγής «ελεύθερο στα σύνορα» των εισαγομένων vins de liqueur· ότι οι ειδικοί συντελεστές που εφαρμόζονται σήμερα έχουν καθοριστεί από τον κανονισμό (ΕΟΚ) αριθ. 2628/86 της Επιτροπής (6)·  ότι το άρθρο 1α παράγραφος 3 στοιχείο γ) του κανονισμού (ΕΟΚ) αριθ. 1393/76 προβλέπει ότι ο ειδικός συντελεστής για νόμισμα εκτός των νομισμάτων που έχουν διατηρήσει μεταξύ τους μέγιστη στιγμιαία διαφορά 2,25 % αναθεωρείται όταν, κατά τη διάρκεια είκοσι εργάσιμων ημερών, ο συντελεστής μετατροπής του απέχει κατά μέσο όρο 10 % ή πλέον του ειδικού συντελεστή που καθορίστηκε προγενεστέρως για το εν λόγω νόμισμα· ότι ο όρος αυτός επληρώθη για τη λίρα στερλίνα και τη δραχμή· ότι λαμβανομένης υπόψη της εφαρμογής των διατάξεων αυτών, αποβαίνει αναγκαία η τροποποίηση των ειδικών συντελεστών για τη λίρα στερλίνα και τη δραχμή·  ότι, για τα νομίσματα των κρατών μελών που διατηρούνται μεταξύ τους στο εσωτερικό μιας στιγμιαίας μεγίστης αποκλίσεως κατά 2,25 %, ο ειδικός συντελεστής είναι ο συντελεστής μετατροπής που προκύπτει από την κεντρική τιμή· ότι μετά τη νομισματική ευθυγράμμιση που έγινε με ισχύ από 12 Ιανουαρίου 1987, είναι αναγκαίο να ληφθούν υπόψη οι νέες κεντρικές τιμές·  ότι από τον κανονισμό (ΕΟΚ) αριθ. 1477/86 του Συμβουλίου της 11ης Ιουνίου 1985 σχετικά με τα νομισματικά εξισωτικά ποσά στο γεωργικό τομέα (7), όπως τροποποιήθηκε τελευταία από τον κανονισμό (ΕΟΚ) αριθ. 90/87 (8), και ιδίως το άρθρο 6 παράγραφος 2 οι κεντρικές τιμές καθώς και οι τιμές της αγοράς πρέπει να πολλαπλασιάζονται με έναν παράγοντα διορθώσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ειδική τιμή που αναφέρεται στο άρθρο 1α του κανονισμού (ΕΟΚ) αριθ. 1393/76 είναι:  α) για το βελγικό φράγκο/φράγκο Λουξεμβούργου:  1 βελγικό φράγκο/φράγκο Λουξεμβούργου = 0,0209227 ECU·  β) για τη δανική κορόνα:  1 δανική κορόνα = 0,113134 ECU·  γ) για το γερμανικό μάρκο:  1 γερμανικό μάρκο = 0,431540 ECU·  δ) για το γαλλικό φράγκο:  1 γαλλικό φράγκο = 0,128670 ECU·  ε) για τη λίρα στερλίνα:  1 λίρα στερλίνα = 1,23429 ECU·  στ) για την ιρλανδική λίρα:  1 ιρλανδική λίρα = 1,15607 ECU·  ζ) για την ιταλική λίρα  100 ιταλικές λίρες = 0,0628837 ECU·  η) για το ολλανδικό φιορίνι:  1 ολλανδικό φιορίνι = 0,382999 ECU·  θ) για τη δραχμή:  100 δραχμές = 0,596066ECU·  ι) για την ισπανική πεσέτα:  100 ισπανικές πεσέτες = 0,674610 ECU.  Άρθρο 2  Ο κανονισμός (ΕΟΚ) αριθ. 2628/86 καταργείται.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιανουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 319 της 14. 11. 1986, σ. 1.  (3) ΕΕ αριθ. L 164 της 24. 6. 1985, σ. 1.  (4) ΕΕ αριθ. L 157 της 18. 6. 1976, σ. 20.  (5) ΕΕ αριθ. L 196 της 26. 7. 1984, σ. 21.  (6) ΕΕ αριθ. L 237 της 23. 8. 1986, σ. 5.  (7) ΕΕ αριθ. L 164 της 24. 6. 1985, σ. 6.  (8) ΕΕ αριθ. L 13 της 15. 1. 1987, σ. 12.